

VLADA REPUBLIKE HRVATSKE

Zagreb, 22. kolovoza 2019.

**PREDLAGATELJ:** Državni hidrometeorološki zavod

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PREDMET:** Prijedlog uredbe o izmjenama i dopuni Uredbe o unutarnjem ustrojstvu Državnog hidrometeorološkog zavoda

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

 Prijedlog

 Na temelju članka 54. stavka 1. u vezi sa člankom 65. stavkom 3. Zakona o sustavu državne uprave (Narodne novine br. 66/19), Vlada Republike Hrvatske, na sjednici održanoj \_\_\_\_\_\_\_\_\_\_\_\_\_\_\_\_\_2019. godine, donijela je

**UREDBU**

**o izmjenama i dopuni Uredbe o unutarnjem ustrojstvu Državnog hidrometeorološkog zavoda**

**Članak 1.**

 U Uredbi o unutarnjem ustrojstvu Državnog hidrometeorološkog zavoda (Narodne novine, broj 132/17), u članku 3. točki 1. ispred riječi: „ravnatelja“ dodaje se riječ: „glavnog“.

**Članak 2.**

Naslov iznad članka 4. i članak 4. mijenjaju se i glase:

**„**1. KABINET GLAVNOG RAVNATELJA

Članak 4.

 Kabinet glavnog ravnatelja obavlja protokolarne poslove, poslove u vezi predstavki i pritužbi građana, te druge stručne i administrativne poslove. Obavlja poslove u vezi s odnosima s Hrvatskim saborom, Vladom Republike Hrvatske i tijelima državne uprave, kao i poslove u vezi odnosa sa sredstvima javnog informiranja, iz djelokruga DHMZ-a. Kabinet obavlja bilateralne i multilateralne poslove s relevantnim međunarodnim organizacijama te s nacionalnim hidrološkim i meteorološkim službama. Brine o usklađivanju rada DHMZ-a sukladno međunarodnim ugovorima, strategijama, konvencijama i drugim obvezujućim međunarodnim dokumentima, posebno vezanim uz Svjetsku meteorološku organizaciju i ostale organizacije u kojima je Republika Hrvatska punopravna članica, te skrbi o pripremi, evidenciji i provedbi međunarodnih ugovora. Kabinet obavlja poslove koji se odnose na jačanje vertikalne i horizontalne koordinacije unutar DHMZ-a. Obavljaju se poslovi podrške u upravljanju kvalitetom, dogovaranju interne i eksterne revizije procesa utvrđenih prema normi HRN ISO 9001, te poslovi unutarnje revizije u DHMZ-u. U Kabinetu se objedinjuju i pohranjuju izvješća o radu i planovi rada unutarnjih ustrojstvenih jedinica. Kabinet obavlja poslove vezane za pripremu sastanaka stručnog Kolegija te pohranu zapisnika s istih. Izrađuju se odluke i okružnice glavnog ravnatelja. Rješava se pošta upućena glavnom ravnatelju te se vodi evidencija i pohrana povjerljive pošte.“

**Članak 3.**

Članak 120. mijenja se i glasi:

 „Glavni ravnatelj predstavlja i upravlja radom DHMZ-a i odgovoran je za njegov rad.

 Glavnog ravnatelja, u slučaju njegove odsutnosti i sprječenosti, zamjenjuje zamjenik glavnog ravnatelja.

 Radom Sektora upravlja načelnik sektora.

 Radom Kabineta glavnog ravnatelja upravlja tajnik Kabineta.

 Radom Samostalne službe upravlja voditelj samostalne službe.

 Radom Samostalnog odjela upravlja voditelj samostalnog odjela.

 Radom Službe upravlja voditelj službe.

 Radom Odjela upravlja voditelj odjela.

 Radom Pododsjeka upravlja voditelj pododsjeka.

 Radom Odjeljka upravlja voditelj odjeljka.“

**Članak 4.**

Članak 121. mijenja se i glasi:

 „Osobe koje upravljaju radom unutarnjih ustrojstvenih jedinica u DHMZ-u za svoj rad odgovaraju glavnom ravnatelju, zamjeniku glavnog ravnatelja te čelnicima unutarnjih ustrojstvenih jedinica u čijem se sastavu nalaze.“

**Članak 5.**

Članak 122. mijenja i glasi:

 „Kao stručno i savjetodavno tijelo, glavni ravnatelj osniva Stručni kolegij.

 Sastav i način rada Stručnog kolegija utvrđuje glavni ravnatelj Pravilnikom o unutarnjem redu.“

**Članak 6.**

Članak 123. stavak 1. mijenja se i glasi:

 „Za raspravljanje o pojedinim pitanjima iz djelokruga DHMZ-a, a osobito za utvrđivanje nacrta propisa i davanje mišljenja i prijedloga u osobito značajnim stvarima, glavni ravnatelj može osnivati stručne savjete, povjerenstva i radne skupine.“

**Članak 7.**

Okvirni broj državnih službenika i namještenika potreban za obavljanje poslova iz djelokruga Zavoda prikazan u tablici koja je sastavni dio Uredbe o unutarnjem ustrojstvu Državnog hidrometeorološkog zavoda (Narodne novine, broj 132/17), zamjenjuje se Okvirnim brojem državnih službenika i namještenika u Državnom hidrometeorološkom zavodu u prilogu ove Uredbe i čini sastavni dio Uredbe o unutarnjem ustrojstvu Državnog hidrometeorološkog zavoda.

**Članak 8.**

Glavni ravnatelj Državnog hidrometeorološkog zavoda, uz prethodnu suglasnost središnjeg tijela državne uprave nadležnog za službeničke odnose, uskladit će Pravilnik o unutarnjem redu Državnog hidrometeorološkog zavoda s odredbama ove Uredbe u roku od 30 dana od dana njezina stupanja na snagu.

**Članak 9.**

 Ova Uredba stupa na snagu prvog dana od dana objave u Narodnim novinama.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

PRILOG 1.

OKVIRNI BROJ DRŽAVNIH SLUŽBENIKA I NAMJEŠTENIKA

|  |
| --- |
|  U DRŽAVNOM HIDROMETEOROLOŠKOM ZAVODU  OKVIRNI BROJ DRŽAVNIH SLUŽBENIKA I NAMJEŠTENIKA UDRŽAVNOM HIDROMETEOROLOŠKOM ZAVODU |

|  |  |  |
| --- | --- | --- |
| Rednibroj | Naziv unutarnje ustrojstvene jedinice | Broj službenikai namještenika |
| 1. | **KABINET GLAVNOG RAVNATELJA** | **6** |
| 2. | SEKTOR ZA FINANCIJE, PRAVNE I OPĆE POSLOVE | 1 |
| 2.1. | Služba za ljudske potencijale, pravne poslove, zaštitu na radu i upravljanje dokumentima | 1 |
| 2.1.1. | Odjel za ljudske potencijale  | 5 |
| 2.1.2. | Odjel za pravne poslove i upravljanje dokumentima | 5 |
| 2.1.3.  | Odjel za zaštitu na radu | 3 |
| 2.2. | Služba za financije, računovodstvo i nabavu | 1 |
| 2.2.1. | Odjel za plan, analizu i nabavu | 6 |
| 2.2.2. | Odjel za financije i računovodstvo | 7 |
| 2.3. | Služba za tehničku potporu | 8 |
|  | **Sektor za financije, pravne i opće poslove – ukupno**  | **37** |
| 3.  | SEKTOR ZA PROJEKTE EUROPSKE UNIJE I DRUGE MEĐUNARODNE PROJEKTE | 1 |
| 3.1. | Služba za provedbu projekata Europske unije | 8 |
| 3.2. | Služba za informiranje, odnose s javnošću i korisnike | 5 |
|  | **Sektor za projekte sufinancirane sredstvima Europske unije – ukupno** | **14** |
| 4. | SEKTOR ZA MOTRENJE VREMENA I KLIME | 1 |
|  | Neposredno u Sektoru, izvan sastava nižih ustrojstvenih jedinica | 1 |
| 4.1. | Služba za meteorološka motrenja  | 12 |
| 4.1.1. | Područna jedinica Odjeljak Glavna meteorološka postaja Slavonski Brod | 4 |
| 4.1.2. | Područna jedinica Odjeljak Glavna agrometeorološka postaja Križevci | 3 |
| 4.1.3. | Područna jedinica Odjeljak Glavna meteorološka postaja Bjelovar | 2 |
| 4.1.4. | Područna jedinica Odjeljak Glavna meteorološka postaja Daruvar | 3 |
| 4.1.5. | Područna jedinica Odjeljak Glavna meteorološka postaja Sisak | 3 |
| 4.1.6. | Područna jedinica Odjeljak Glavna meteorološka postaja Varaždin | 2 |
| 4.1.7. | Područna jedinica Odjeljak Glavna meteorološka postaja Krapina | 3 |
| 4.1.8. | Područna jedinica Odjeljak Glavna meteorološka postaja Karlovac | 3 |
| 4.1.9. | Područna jedinica Odjeljak Glavna meteorološka postaja Ogulin | 2 |
| 4.1.10. | Područna jedinica Odjeljak Glavna meteorološka postaja Pazin | 2 |
| 4.1.11. | Područna jedinica Odjeljak Glavna meteorološka postaja Parg | 3 |
| 4.1.12. | Područna jedinica Odjeljak Glavna meteorološka postaja Zavižan | 3 |
| 4.1.13. | Područna jedinica Odjeljak Glavna meteorološka postaja Gospić | 4 |
| 4.1.14. | Područna jedinica Odjeljak Meteorološko-aerološki opservatorij Zagreb – Maksimir | 6 |
| 4.1.15. | Područna jedinica Odjeljak Glavna meteorološka postaja Zagreb-Grič | 3 |
| 4.1.16. | Područna jedinica Odjeljak Glavna meteorološka postaja Mali Lošinj | 3 |
| 4.1.17. | Područna jedinica Odjeljak Glavna meteorološka postaja Rab | 3 |
| 4.1.18. | Područna jedinica Odjeljak Glavna meteorološka postaja Senj | 3 |
| 4.1.19. | Područna jedinica Odjeljak Glavna meteorološka postaja Rijeka | 3 |
| 4.1.20. | Područna jedinica Odjeljak Glavna meteorološka postaja Dubrovnik - Gorica | 3 |
| 4.1.21. | Područna jedinica Odjeljak Glavna meteorološka postaja Lastovo | 2 |
| 4.1.22. | Područna jedinica Odjeljak Glavna meteorološka postaja Šibenik | 3 |
| 4.1.23. | Područna jedinica Odjeljak Glavna meteorološka postaja Knin | 2 |
| 4.1.24. | Područna jedinica Odjeljak Glavna meteorološka postaja Split – Marijan | 5 |
| 4.1.25. | Područna jedinica Odjeljak Glavna meteorološka postaja Ploče | 2 |
| 4.1.26. | Područna jedinica Odjeljak Glavna agrometeorološka postaja Makarska | 3 |
| 4.1.27. | Područna jedinica Odjeljak Glavna meteorološka postaja Komiža | 3 |
| 4.1.28. | Područna jedinica Odjeljak Glavna meteorološka postaja Hvar | 3 |
| 4.1.29. | Područna jedinica Odjeljak Glavna meteorološka postaja Zadar | 3 |
| 4. 2. | Služba za automatska, visinska i posebna meteorološka mjerenja | 1 |
| 4.2.1. | Odjel za automatska meteorološka mjerenja | 5 |
| 4.2.2. | Odjel za visinska meteorološka mjerenja | 5 |
| 4.3. | Služba za obradu i kontrolu podataka | 1 |
| 4.3.1. | Odjel za obradu i kontrolu meteoroloških podataka | 11 |
| 4.3.2. | Odjel za obradu arhivskih nizova meteoroloških podataka i praćenje klime | 6 |
|  | **Sektor za motrenje vremena i klime - ukupno** | **130** |
| 5. | SEKTOR ZA METEOROLOŠKA ISTRAŽIVANJA I RAZVOJ | 1 |
| 5.1. | Služba za razvoj operativnih prognostičkih modela | 1 |
| 5.1.1. | Odjel za operativnu numeričku prognozu | 5 |
| 5.1.2. | Odjel za asimilaciju podataka i nowcasting | 5 |
| 5.2. | Služba za primjenjena istraživanja i modeliranje | 1 |
| 5.2.1. | Odjel za primijenjeno modeliranje | 5 |
| 5.2.2. | Odjel za obradu podataka modela i aplikacije | 5 |
| 5.3. | Služba za klimatologiju | 1 |
| 5.3.1. | Odjel za klimatsko modeliranje, praćenje klimatskih promjena i biometeorologiju | 5 |
| 5.3.2. | Odjel za razvoj klimatskih podloga i aplikacija | 5 |
| 5.4. | Služba za agrometeorologiju | 1 |
| 5.4.1. | Odjel za agrometeorološka istraživanja | 5 |
| 5.4.2. | Odjel za agrometeorološke informacije | 5 |
|  | **Sektor za meteorološka istraživanja i razvoj - ukupno** | **45** |
| 6. | SEKTOR ZA VREMENSKE I POMORSKE ANALIZE I PROGNOZE | 1 |
|  | Neposredno u Sektoru, izvan sastava nižih ustrojstvenih jedinica | 1 |
| 6.1. | Služba za vremenske analize i prognoze | 1 |
| 6.1.1. |  Odjel za upozorenja na opasne vremenske pojave  | 6 |
| 6.1.2. | Odjel za operativne podloge | 6 |
| 6.1.3. | Odjel za vremensku prognozu | 7 |
| 6.1.4. | Odjel za analizu i verifikaciju | 5 |
| 6.2. | Služba Pomorski meteorološki centar | 1 |
| 6.2.1. | Odjel za upozorenja i pomorsku vremensku prognozu | 9 |
| 6.2.2. | Odjel za pomorsku meteorologiju | 5 |
| 6.2.3. | Odjel za operativne podloge | 5 |
| 6.3. | Služba Regionalni centar za Jadran | 1 |
| 6.3.1. | Odjel za meteorološke podloge i standard | 5 |
| 6.3.2. | Odjel za meteorološko-oceanografska mjerenja i informacijski sustav | 5 |
|  | **Sektor za vremenske i pomorske analize i prognoze - ukupno** | **58** |
| 7. | SEKTOR ZA HIDROLOGIJU | 1 |
| 7.1. | Služba za mjerenja i opažanja površinskih i podzemnih voda | 1 |
| 7.1.1. | Odjel za mjerenja i opažanja površinskih voda | 14 |
| 7.1.2. | Odjel za mjerenja i opažanja podzemnih voda | 6 |
| 7.1.3. | Odjel za nanos i morfologiju rječnih korita | 5 |
| 7.2. | Služba za hidrološke studije, analize i prognoze | 1 |
| 7.2.1. | Odjel za hidrološke studije i analize | 5 |
| 7.2.2. |  Odjel za hidrološke prognoze | 5 |
| 7.3. | Služba za kontrolu, arhiviranje i distribuciju hidroloških podataka | 12 |
|  | **Sektor za hidrologiju - ukupno** | **50** |
| 8. | SEKTOR ZA KVALITETU ZRAKA | 1 |
| 8.1. | Služba za upravljanje sustavom mjerenja kvalitete zraka | 1 |
| 8.1.1. | Odjel za mjerenje kvalitete zraka  | 5 |
| 8.1.2. | Odjel za održavanje infrastructure | 5 |
| 8.2. | Služba za modeliranje kvalitete zraka, istraživanje i primjenu | 9 |
| 8.3. | Služba kemijski laboratorij | 1 |
| 8.3.1.  | Odjel anorganski laboratorij | 5 |
| 8.3.2. | Odjel organski laboratorij | 6 |
|  | **Sektor za kvalitetu zraka - ukupno** | **33** |
| 9. | SAMOSTALNA SLUŽBA ZA INFORMATIKU | 1 |
| 9.1. | Odjel za baze podataka | 5 |
| 9.2. | Odjel za programsku nadgradnju | 5 |
| 9.3. | Odjel za računalni sustav | 5 |
|  | **Samostalna služba za informatiku - ukupno** | **16** |
| 10. | SAMOSTALNA SLUŽBA ZA UMJERNI LABORATORIJ | 1 |
| 10.1. | Odjel umjernog laboratorija za meteorološka i hidrološka mjerila | 5 |
| 10.2. | Odjel umjernog laboratorija za mjerila kvalitete zraka | 5 |
|  | **Samostalna služba za umjerni laboratorij – ukupno** | **11** |
| 11. | SAMOSTALNA SLUŽBA ZA DALJINSKA MJERENJA | 1 |
| 11.1. | Odjel za održavanje uređaja i tehničku podršku sustavima daljinskih mjerenja | 5 |
| 11.1.1. | Područna jedinica Pododsjek podrške za uspostavu radarskih centara u Primorskoj Hrvatskoj | 3 |
| 11.1.2. | Područna jedinica Pododsjek podrške radarskih centara Sjeverne Hrvatske – sabirni centar | 3 |
| 11.2. | Odjel za analizu i stručnu podršku | 5 |
|  | **Samostalna služba za daljinska mjerenja - ukupno** | **17** |
| 12. | SAMOSTALNA SLUŽBA ZA PRAĆENJE I UBLAŽAVANJE POSLJEDICA NEPOGODA | 1 |
| 12.1. | Odjel za operativne podloge i podršku sustavu obrane od tuče | 7 |
| 12.2. | Područna jedinica Odjel regionalni radarski centar Puntijarka | 9 |
| 12.3. | Područna jedinica Odjel regionalni radarski centar Bilogora | 9 |
| 12.4. | Područna jedinica Odjel regionalni radarski centar Osijek | 9 |
| 12.5. | Područna jedinica Pododsjek radarski centar Varaždin | 5 |
| 12.6. | Područna jedinica Pododsjek radarski centar Trema | 5 |
| 12.7. | Područna jedinica Pododsjek radarski centar Stružec | 5 |
| 12.8. | Područna jedinica Pododsjek radarski centar Gorice | 8 |
| 12.9. | Područna jedinica Pododsjek radarski centar Gradište | 9 |
|  | **Samostalna služba za praćenje i ublažavanje posljedica nepogoda - ukupno** | **67** |
| 13. | **SAMOSTALNI ODJEL BIBLIOTEKA** | **3** |
|  | **DRŽAVNI HIDROMETEOROLOŠKI ZAVOD - UKUPNO**  | **487** |

**OBRAZLOŽENJE**

Uredba o unutarnjem ustrojstvu Državnog hidrometeorološkog zavoda (Narodne novine, broj 132/17) donesena je na temelju članka 63. stavka 2. Zakona o sustavu državne uprave (NN 150/11, 12/13 - Odluka Ustavnog suda Republike Hrvatske, 93/16 i 104/16).

Prijedlogom uredbe mijenjaju se odredbe Uredbe o unutarnjem ustrojstvu Državnog hidrometeorološkog zavoda (Narodne novine, broj 132/17) sukladno Zaključku Vlade Republike Hrvatske vezano za cilj provedbe Nacionalnog programa reformi 2019., a u okviru reformskog prioriteta „Unaprjeđenje javne uprave“ koji uključuje mjeru „Decentralizacija i racionalizacija“, radi usklađivanja sa Zakonom o sustavu državne uprave.

Zaključkom se zadužuju nadležna tijela državne uprave da se izmjene uredbi o unutarnjem ustrojstvu tijela državne uprave odnose na usklađivanje naziva dužnosničkih položaja sukladno Zakonu o sustavu državne uprave te da su formulirane na način da sadrže jednoobrazne završne odredbe o stupanju na snagu prvoga dana od dana objave u „Narodnim novinama“.

Zaključkom se utvrđuje i rok u kojem čelnici tijela državne uprave moraju donijeti pravilnike o unutarnjem redu tijela državne uprave usklađene s uredbama o unutarnjem ustrojstvu.

Člankom 59. Zakona o sustavu državne uprave (Narodne novine, broj 66/19) propisano je da je čelnik državne upravne organizacije glavni ravnatelj, za državne uprave, državni zavod i državna ravnateljstva.

Ovim Prijedlogom uredbe došlo je do izmjena Uredbe o unutarnjem ustrojstvu Državnog hidrometeorološkog zavoda radi nužnog usklađivanja naziva čelnika državne upravne organizacije u skladu sa člankom 59. Zakona o sustavu državne uprave, a do promjene broja ustrojstvenih jedinica, okvirnog broja državnih službenika i namještenika u pojedinim ustrojstvenim jedinicama te dopuna, izmjena pojmova, definicija i nadležnosti nije došlo.